LIETUVOS RESPUBLIKOS SPECIALIŲJŲ TYRIMŲ TARNYBA

Lietuvos Respublikos Seimo nariui Petrui Gražuliui El. p. petras.grazulis@lrs.lt

ANTIKORUPCINIO VERTINIMO IŠVADA

DĖL LIETUVOS RESPUBLIKOS VARTOJIMO KREDITO ĮSTATYMO

3 STRAIPSNIO 2 DALIES 12 PUNKTO

2018 m. sausio 15 d. Nr. 4-01-360

Vadovaudamiesi Lietuvos Respublikos korupcijos prevencijos įstatymo 8 straipsnio
2 dalimi ir atsižvelgdami į Jūsų 2017 m. gruodžio 20 d. prašymą, savo iniciatyva atlikome Lietuvos Respublikos vartojimo kredito įstatymo1 Prieiga internete: https://e-seimas.lrs.lt/portal/legalAct/lt/TAD/TAIS.390016/xNDKLkDYgH. (toliau – Įstatymas) 3 straipsnio 2 dalies 12 punkto antikorupcinį vertinimą.

Antikorupcinio vertinimo metu nustatyta, kad Įstatymo 3 straipsnio 2 dalies 12 punkte įtvirtinta viena iš Įstatymo taikymo išimčių: Įstatymo nuostatos netaikomas kredito sutartims, pagal kurias kredito davėjas, kurio pagrindinė veikla nėra finansinių paslaugų teikimas, suteikia kredito gavėjui kreditą be palūkanų ir kitų mokesčių, skirtą finansuoti prekėms, kurios yra būtinos norint naudotis kredito davėjo teikiamomis paslaugomis. Minėta nuostata įsigaliojo priėmus Lietuvos Respublikos vartojimo kredito įstatymo Nr. XI-1253 1, 2, 3, 4, 5, 6, 8, 9, 11, 15, 16, 17, 20, 21, 22, 23, 24, 27, 28, 29, 31, 33, 34, 35, 36, 37, 38, 40 straipsnių, trečiojo ir penktojo skirsnių pavadinimų ir 1, 2 priedų pakeitimo ir Įstatymo papildymo 111, 141, 211, 221, 222, 231, 251 straipsniais ir penktuoju1 skirsniu įstatymą Nr. XII-19892 Prieiga internete: https://e-seimas.lrs.lt/portal/legalAct/lt/TAD/4bca0e02892011e5bca4ce385a9b7048?jfwid=-u4m7lxy98. . Analizuojama išimtis įtvirtinta atsižvelgiant į tai, kad iki tol praktinis Įstatymo reikalavimų taikymas finansavimo sandoriams, kuriais klientams suteikiama galimybė išsimokėtinai įsigyti įrangą, reikalingą ryšio ir panašaus pobūdžio paslaugoms teikti, keldavo itin daug praktinių problemų, todėl buvo sunkiai įgyvendinamas. Tuo pačiu tai apsunkindavo Lietuvos banko vykdomą vartojimo kredito davėjų ir vartojimo kredito tarpininkų veiklos priežiūrą.3 Prieiga internete: https://e-seimas.lrs.lt/portal/legalAct/lt/TAK/1936a4101f0f11e585eaba374ef4b409?jfwid=-u4m7lxy98.

Taip pat nustatyta, kad Įstatymo 3 straipsnio 2 dalies 12 punktas suderintas su 2008 m. balandžio 23 d. Europos Parlamento ir Tarybos direktyvos 2008/48/EB dėl vartojimo kredito sutarčių ir panaikinančios Tarybos direktyvą 87/102/EEB 2 straipsnio 2 dalies f punktu, kuriame nustatyta direktyvos taikymo išimtis kredito sutartims, kai už kreditą nemokamos palūkanos ir kiti mokesčiai.

Atlikę Įstatymo 3 straipsnio 2 dalies 12 punkto antikorupcinį vertinimą, nenustatėme korupcijos rizikos veiksnių ar galimybių joms kilti, todėl pastabų ir pasiūlymų šiai nuostatai neturime.

Pagarbiai

Direktorius	Saulius Urbanavičius

Edvinas Chorostinas, tel. (8 706) 62 743, el. p. edvinas.chorostinas@stt.lt